راہل گاندھی:

شہریت سے متعلق بل NRC آئين ھندوستان پر حملہ ہے

کانگریس ھندوستان کے رہنما راہل گاندھی نے تارکین وطن کی شہریت سے متعلق ھندوستان کے متنازع بل کی منظوری کو ھندوستانی آئین پر حملہ قرار دے دیا ہے۔

خبر کا کوڈ: ۴۴۱۷۴۰

تاریخ: ۱۱ اسفند ۲۰۱۹ - ۱۲:۵۹

رسا نیوز ایجنسی کی رپورٹ کے مطابق، کانگریس ھندوستان کے رہنما راہل گاندھی نے تارکین وطن کی شہریت سے متعلق ھندوستان کے متنازع بل کی منظوری کو ھندوستانی آئین پر حملہ قرار دے دیا ہے۔

راہل گاندھی کا سٹیزن شپ ترمیمی بل پر کہنا ہے کہ اس بل کی حمایت کرنے والا ہر شخص ھندوستانی قوم کی بنیادوں کو نقصان پہنچانا چاہتا ہے۔

ادھر حیدرآباد دکن سے تعلق رکھنے والے ھندوستانی پارلیمنٹ کے رکن اسد الدین اویسی نے بھی سٹیزن شپ ترمیمی بل کی مذمت کرتے ہوئے گزشتہ روز مسودے کی کاپیاں پارلیمنٹ میں پھاڑ ڈالیں تھیں۔

کانگریسی رہنما اور سابق مرکزی وزیر ششی تھرور نے بھی لوک سبھا میں متنازع بل کی مذمت کی ہے،

ان کا کہنا تھا کہ سٹیزن شپ ترمیمی بل کی منظوری محمد علی جناح کی گاندھی کے مقابلے میں فتح ہے۔

واضح رہے کہ بی جے پی حکومت کے پیش کردہ بل کا مقصد سٹیزن شپ بل 1955ء میں تبدیلی کرنا ہے، جس کے تحت پاکستان، بنگلہ دیش اور افغانستان سے تعلق رکھنے والے ان غیرقانونی، غیرمسلم شہریوں کو بھارتی شہریت دینا ہے جو 31 دسمبر 2014ء یا اس سے قبل بھارت آگئے تھے در حالانکہ اس بل میں مسلمانوں کو نشانہ بنایا گیا ہے اور ان کی شہریت ختم کرنے کی کوشش کی گئی ہے ۔